Document ID: 32007R1522

KOMMISSIONENS FORORDNING (EF) Nr. 1522/2007
af 19. december 2007
om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 54, stk. 5, og artikel 145, litra d) og dd), og
ud fra følgende betragtninger:
(1)
Ved Kommissionens forordning (EF) nr. 795/2004 (2) blev der indført gennemførelsesbestemmelser til enkeltbetalingsordningen fra 2005.
(2)
Ved forordning (EF) nr. 1782/2003, som ændret ved forordning (EF) nr. 1182/2007 (3), om særlige regler for frugt og grøntsager, fastsættes der regler for afkoblet støtte og for integrering af støtten til frugt og grøntsager i enkeltbetalingsordningen. Der bør derfor vedtages gennemførelsesbestemmelser herfor. Disse gennemførelsesbestemmelser bør være i tråd med dem, der ved forordning (EF) nr. 795/2004 allerede er fastsat for olivenolie, tobak, bomuld, humle, sukkerroer, sukkerrør, cikorie og bananer.
(3)
I artikel 2 i forordning (EF) nr. 795/2004 bør definitionen af planteskoler præciseres.
(4)
Artikel 21 i forordning (EF) nr. 795/2004 fastsætter nærmere regler for landbrugere, der har investeret i produktionskapacitet, eller som har langtidsforpagtet jord. Disse regler bør justeres, så der kan tages hensyn til den særlige situation for frugt- og grøntsagsproducenter, der foretog sådanne investeringer eller indgik sådanne langtidsforpagtningskontrakter, før forordning (EF) nr. 1182/2007 trådte i kraft.
(5)
De medlemsstater, der tiltrådte EU pr. 1. maj 2004, oprettede et system til identificering af landbrugsparceller i henhold til artikel 20 i forordning (EF) nr. 1782/2003. Ved overgangen fra det gamle til det nye identifikationssystem kan det forekomme, at nogle af parcellernes træk anno 2003 ikke er blevet korrekt beskrevet i det nye identifikationssystem som følge af tekniske vanskeligheder. For at gøre det lettere at gennemføre definitionen af »hektar berettiget til en udtagningsrettighed«, jf. artikel 54, stk. 2, i nævnte forordning, i alle disse medlemsstater, bør de, uden at artikel 33 i forordning (EF) nr. 795/2004 tilsidesættes, bemyndiges til at fravige henvisningen til datoen for ansøgninger om arealstøtte for 2003, jf. artikel 54, stk. 2, første afsnit, i forordning (EF) nr. 1782/2003, hvis de sørger for, at det samlede landbrugsareal, der er berettiget til udtagningsrettigheder, ikke øges. Artikel 32 i forordning (EF) nr. 795/2004 bør ændres i overensstemmelse hermed. Da nogle af disse medlemsstater gennemførte enkeltbetalingsordningen pr. 1. januar 2007, bør denne undtagelse gælde fra samme dato.
(6)
For de landbrugere, der allerede har fået tildelt, købt eller modtaget betalingsrettigheder på den sidste dag for ansøgning om fastsættelse af betalingsrettigheder for det år, som de beløb og støtteberettigede hektar, der er nævnt i punkt M i bilag VII til forordning (EF) nr. 1782/2003, fastsættes for, bør betalingsrettighedernes værdi og antal omberegnes på basis af de referencebeløb og- hektar, som følger af integreringen af frugt- og grøntsagssektoren. Betalingsrettigheder i forbindelse med jordudtagning og rettigheder, der er underlagt særlige betingelser, bør ikke tages med i denne beregning.
(7)
I overensstemmelse med artikel 42, stk. 1, i forordning (EF) nr. 1782/2003 skal den nationale reserve tilføres midler gennem en lineær nedsættelse af alle referencebeløb. Der bør fastsættes bestemmelser for, hvordan medlemsstaterne skal integrere referencebeløbet for frugt og grøntsager i de midler, der skal tilføres den nationale reserve.
(8)
Medlemsstater, der anvender den regionale model i artikel 59, stk. 1 og 3, i forordning (EF) nr. 1782/2003, bør bemyndiges til at fastsætte det antal betalingsrettigheder pr. landbruger, der følger af, at frugt- og grøntsagsarealer nu medregnes.
(9)
Det bør fastsættes, hvornår medlemsstaterne skal give Kommissionen meddelelse om, hvilke valgmuligheder de har besluttet sig for, jf. artikel 51 i forordning (EF) nr. 1782/2003.
(10)
Forordning (EF) nr. 795/2004 bør derfor ændres i overensstemmelse hermed.
(11)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
I forordning (EF) nr. 795/2004 foretages følgende ændringer:
1)
I artikel 2 foretages følgende ændringer:
a)
Litra c) affattes således:
»c)
»Permanente afgrøder«, kulturer uden for omdriften, bortset fra permanente græsarealer, som dyrkes på arealerne i fem år eller længere og giver udbytte i flere år, herunder planteskoler, og lavskov med kort omdriftstid (KN-kode ex 0602 90 41), dog ikke flerårige kulturer og planteskoler med flerårige kulturer.«
b)
Efter litra k) indsættes følgende som litra l):
»l)
»Planteskoler«, virksomheder som defineret i punkt G/5 i bilag I til Kommissionens beslutning 2000/115/EF (4) om definitionerne af kendetegn, listen over landbrugsprodukter, undtagelserne fra definitionerne og om regioner og områder i forbindelse med undersøgelserne af landbrugsbedrifternes struktur.
2)
I artikel 21 foretages følgende ændringer:
a)
I stk. 1 indsættes følgende afsnit:
»For investeringer i frugt- og grøntsagssektoren er datoen omhandlet i første afsnit den 1. november 2007.«
b)
I stk. 2 indsættes følgende afsnit:
»For investeringer i frugt- og grøntsagssektoren er datoen omhandlet i første afsnit den 1. november 2007.«
c)
I stk. 4 indsættes følgende afsnit:
»For langtidsforpagtninger i frugt- og grøntsagssektoren er datoen omhandlet i første afsnit den 1. november 2007.«
3)
I artikel 32, stk. 4, indsættes følgende afsnit:
»Uden at artikel 33 i denne forordning tilsidesættes, kan de nye medlemsstater, jf. artikel 2, litra g), i forordning (EF) nr. 1782/2003, hvis de har tekniske vanskeligheder med at afgrænse landbrugsparceller som følge af overgangen fra det system til identificering af landbrugsparceller, som fandtes på den dato, som er anført i artikel 54, stk. 2, i nævnte forordning, til det system, som er omhandlet i artikel 20 i nævnte forordning, fravige artikel 54, stk. 2, første afsnit, i forordning (EF) nr. 1782/2003 og fastsætte henvisningen til datoen for ansøgninger om arealstøtte for 2003 til den 30. juni 2006. De træffer foranstaltninger til at undgå, at det samlede areal, der er berettiget til udtagningsrettigheder, øges væsentligt. Bulgarien og Rumænien kan dog fastsætte datoen til den 30. juni 2007.«
4)
Før kapitel 7 indsættes følgende som kapitel 6c:
»KAPITEL 6C
INTEGRERING AF FRUGT- OG GRØNTSAGSSEKTOREN I ENKELTBETALINGSORDNINGEN
Artikel 48f
Almindelige regler
1. Med henblik på fastsættelse af referencebeløb og betalingsrettigheder som led i integreringen af frugt- og grøntsagssektoren i enkeltbetalingsordningen anvendes artikel 37 og 43 i forordning (EF) nr. 1782/2003, jf. dog artikel 48g i nærværende forordning eller artikel 48h, hvis medlemsstaten har gjort brug af valgmuligheden i artikel 59 i forordning (EF) nr. 1782/2003.
2. Med henblik på tildeling af betalingsrettigheder som følge af integreringen af frugt- og grøntsagssektoren i enkeltbetalingsordningen kan medlemsstaterne udpege de støtteberettigede landbrugere fra den 1. januar 2008, jf. dog artikel 12, stk. 1, i forordning (EF) nr. 795/2004.
3. Alt efter tilfældet gælder artikel 41, stk. 2, i forordning (EF) nr. 1782/2003 for værdien af alle betalingsrettigheder, der bestod inden integreringen af støtten til frugt og grøntsager, og for referencebeløbene beregnet for støtten til frugt og grøntsager.
4. Den procentvise nedsættelse, som medlemsstaten har fastsat i henhold til artikel 42, stk. 1, i forordning (EF) nr. 1782/2003, gælder for de referencebeløb for frugt og grøntsager, som er integreret i enkeltbetalingsordningen.
5. Den femårsperiode, der er fastsat i artikel 42, stk. 8, i forordning (EF) nr. 1782/2003, begynder ikke at løbe igen for de betalingsrettigheder, der er fastlagt ved anvendelse af den nationale reserve, og som er omberegnet eller forhøjet i henhold til nærværende forordnings artikel 48g og 48h.
6. Med henblik på anvendelsen af artikel 7, stk. 1, artikel 12 til 17, artikel 20 og 27 i nærværende forordning i forbindelse med frugt og grøntsager er enkeltbetalingsordningens første anvendelsesår det år, hvor medlemsstaten fastsætter de beløb og antal støtteberettigede hektar, der er nævnt i punkt M i bilag VII til forordning (EF) nr. 1782/2003, under hensyntagen til den fakultative overgangsperiode på tre år, som er nævnt i tredje afsnit i nævnte punkt.
Artikel 48g
Særlige regler
1. Hvis landbrugeren ikke har betalingsrettigheder eller kun har udtagningsrettigheder eller rettigheder, der er underlagt særlige betingelser, på den dag, der i henhold til artikel 12 i denne forordning fastsættes som sidste frist for ansøgning om fastsættelse af betalingsrettigheder, får vedkommende tildelt betalingsrettigheder beregnet i henhold til artikel 37 og 43 i forordning (EF) nr. 1782/2003 for frugt og grøntsager.
Første afsnit finder også anvendelse for landbrugere, der har forpagtet betalingsrettigheder i perioden fra enkeltbetalingens første anvendelsesår til det år, hvor frugt- og grøntsagssektoren integreres.
2. Hvis landbrugeren har fået tildelt eller har købt eller modtaget betalingsrettigheder den dag, der i henhold til artikel 12 i denne forordning fastsættes som sidste frist for ansøgning om fastsættelse af betalingsrettigheder, omberegnes værdien og antallet af de betalingsrettigheder, vedkommende har, således:
a)
Antallet af betalingsrettigheder skal svare til det antal betalingsrettigheder, landbrugeren har, forhøjet med det antal hektar, der er fastsat efter artikel 43 i forordning (EF) nr. 1782/2003 for frugt og grøntsager, spisekartofler og planteskoler.
b)
Værdien beregnes ved at dividere den samlede værdi af de betalingsrettigheder, landbrugeren har, og det referencebeløb, der er beregnet efter artikel 37 i forordning (EF) nr. 1782/2003 for frugt og grøntsager, med det antal, der er fastsat efter dette stykkes litra a).
Betalingsrettigheder i forbindelse med jordudtagning og betalingsrettigheder, der er underlagt særlige betingelser, medtages ikke i den beregning, der er omhandlet i dette stykke.
3. Betalingsrettigheder, der er bortforpagtet inden den frist for indgivelse af ansøgninger under enkeltbetalingsordningen, som fastsættes i henhold til artikel 12, tages i betragtning ved den beregning, som er nævnt i stk. 2. Betalingsrettigheder, der før den 15. maj 2004 er bortforpagtet i henhold til en kontraktbestemmelse som omhandlet i artikel 27, medtages dog kun i den beregning, som er nævnt i nærværende artikels stk. 2, hvis forpagtningsbestemmelserne kan ændres.
Artikel 48h
Regional gennemførelse
1. Hvis en medlemsstat har benyttet den valgmulighed, der er i artikel 59, stk. 1, i forordning (EF) nr. 1782/2003, får landbrugerne tildelt et antal betalingsrettigheder svarende til antallet af nye støtteberettigede hektar, der anvendes til produktion af frugt og grøntsager eller spisekartofler eller til planteskoler, jf. artikel 59, stk. 4, i nævnte forordning.
Betalingsrettighedernes værdi beregnes i henhold til artikel 59, stk. 2 og 3, og artikel 63, stk. 3, i nævnte forordning.
Det første anvendelsesår, jf. artikel 59, stk. 4, i nævnte forordning, er 2008.
2. Uanset stk. 1, første afsnit, kan medlemsstaterne fastsætte det supplerende antal rettigheder pr. landbruger på grundlag af objektive kriterier i henhold til punkt M i bilag VII til forordning (EF) nr. 1782/2003 for frugt og grøntsager, spisekartofler og planteskoler.«
5)
Før artikel 50 indsættes som artikel 49b:
»Artikel 49b
Integrering af frugt og grøntsager
Medlemsstaterne meddeler senest den 1. november 2008 Kommissionen, hvilken beslutning de har truffet med hensyn til valgmulighederne i artikel 51 i forordning (EF) nr. 1782/2003, opdelt efter produkt, år og eventuelt region.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2008. Artikel 1, stk. 3, anvendes dog fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2007.

Labels: 17
19
5
6